**Her er 23 nye startups, du bør holde øje med**

**Fra intelligente stetoskoper over frisk fisk og dronesystemer. De 23 nye startups, som er blevet optaget i Accelerace, dækker mange spændende områder og teknologier. Virksomhederne kommer fra store dele af verden og vil over de næste ca. seks måneder udvikle deres forretninger sammen med mentorerne og eksperterne i den danske accelerator.**

**OKTO Acoustics**

Siden 2017 har [OKTO Acoustics](https://www.t60.dk/whatisokto) arbejdet med at udvikle et trådløst, datadrevet variabelt akustik system. Systemet kan bruges i studier, multihaller, musiklokaler og koncerthaller og sørger for, der altid er den perfekte akustik, uanset om rummet bliver brug til forelæsninger, symfonier, rytmisk eller elektronisk musik. Systemet er blevet udtænkt og udviklet i Lydens Hus i København efter en pitchkonkurrence i 2017.

**EAVE**

[Eave](https://www.eave.io/) fra London har udviklet en løsning, som kraftigt reducerer risikoen for høretab for arbejdere i larmende omgivelser. Løsningen består af the Eave Work MKI headset, som løbende opfanger lyden omkring sig. Dataen bliver sendt trådløst til platformen Eave Peak. Her bliver der dannet en lyd heat map, så man kan se, hvor der er skadeligt at opholde sig.

Eave er skabt af Dr. David Greenberg, klinisk audiolog og PhD. Hans mission er at forebygge ensomhed og isolation som følge af høretab. I 2018 vandt Eave BSiF Product Innovation Award for deres løsning.

**Absolute Zero**

[Absolute Zero](https://absolutezerovr.com/) er en dansk kameraproducent, som er specialiseret i at bygge teknologier inden for 360 graders medier. Startuppet har sat sig for at bygge infrastruktur til morgendagens mediebranche og gøre det så let som muligt for både producenter af indhold og publikum at adoptere teknologierne. Absolute Zeros 360 graders kameraer, droner og cloud-baserede software henvender sig til en hastigt voksende målgruppe af professionelle kunder som freelancer videografer, fotografer og event broadcasters.

**Ai Highway Inc**

[Ai Highway Inc](http://aihighway.org/) har udviklet et intelligent stetoskop, AiSteth, som kan screene, påvise og forudsige hjertefejl med signal processing og kunstig intelligens. Missionen er gøre screening af kroniske sygdomme så kosteffektivt som muligt for de klinikker, hvor patienterne har den første kontakt og dermed forhindre for tidlige dødsfald med 25 % på verdensplan.

**Generics**

[Generics](https://www.thisisgenerics.com/) fra Beirut omdanner dine one-size eller – wrong size - in-ear høretelefoner til det perfekte fit for netop dine ører. Produktet kalder de Generics EarFit. Med Generics app kan man scanne sine ører, billedet bliver så behandlet af Generics billedbehandlingsteknologi og senere 3D-printet i medicinsk silikone. Tilsendt får man sine personlige ”øretips” til at sætte på sine høretelefoner, som forbedrer lydoplevelsen, pasformen og komforten.

**Wavy**

Ifølge [Wavv](https://www.wavy-earplugs.com/en/) har én milliard mennesker permanente høreskader. De kunne være forhindret med ørepropper. Men mange vælger ørepropper fra, fordi de reducerer lydkvaliteten, ikke er behagelige eller ikke passer til ens outfit. De seneste to år har startuppet fra Amsterdam arbejdet med audio eksperter og produktdesignere for at udvikle Wavy, et livsstilsbrand med et aktivt online community, som skal promovere passionen for musik uden ringen for ørerne.

**Auricle**

[Auricle](https://thehub.dk/jobs/company/auricle) er stiftet af portugisiske Pedro Costa med base i København. Auricle er en helt ny type høreenhed, som monteres på øret og sender vibrationsbølger ind i kraniet. På den måde er ørekanalen fri, så man kan høre sine omgivelser samtidig med, at man kan høre musik eller audiobøger. Det skal fremme bevidstheden om vores sanser og brugen af dem og fremme hørelse og sikkerhed. Auricle vandt i 2018 MONICA Open Air Hackathon på Musicon.

**Gigs Guide**

Svenske Gigs Guide er en rejseplatform for musikelskere. På platformen kan man oplyse sine favorit bands og artister direkte gennem Spotify, indsætte den nærmeste lufthavn, og hvornår man vil rejse. Gigs Guide giver dig så en liste og et kort over de musikere, som spiller inden for dine favoritgenrer i den tid, du kan rejse, og hvor de befinder sig, samt pris for koncert og fly, så du kan få et overblik over din næste destination og live-oplevelse.

**Pibox**

Pibox er en finsk samarbejdsplatform for lydindhold. Når der arbejdes med lyd, bliver det ofte kaotisk at samarbejde på tværs, da producer, manager og artist ikke altid kan bruge værktøjer henvendt til deres branche og må skifte mellem eksempelvis Dropbox, Google og forskellige chatenheder. Pibox har lavet en cloud-baseret løsning med fokus på arbejdet med audio, som integrerer med de fleste produktionssoftware. Pibox bruges allerede af producerer for blandt andet Beyonce, Lil Wayne og Lady Gaga

**Bettergy**

[Bettergy](https://www.bettergy.es/) fra Malaga laver business customer intelligence for forsyningsvirksomheder, energileverandører og offentlige institutioner, som kan hjælpe til med at opnå større energieffektivitet og nye indtægtsstrømme. Bettergy bygger sine strategier på lang erfaring og energiforbrugsdata og kan med deres analyseplatform give deres kunder adgang til et helt økosystem af alternative måder at spare energi på. Bettergy har blandt andet samarbejder med Siemens, Enel og Fujitsu.

**PowerMarket**

PowerMarket er et spin-out fra Oxford University og Den Europæiske Rumorganisation. De er en Power-as-a-Service startup, som leverer satellitdata og deep learning-baserede løsninger til energiindustrien. I 2016 var de en del af Digital Top 50 Awards, DT50.

**Dreamy Foods**

Aarhusianske Dreamy Foods er en forsknings- og udviklingsorganisation med fokus på gæringsteknologi. De ønsker at øge den generelle samfundssundhed ved at levere naturlige fødevarer og producerer forskellige slags plantebaserede fermenterede mad- og drikkevarer.

**RaskRask**

80 procent af danskerne lider af stress eller spændinger. [RaskRask](https://www.raskrask.dk/om-os/) er en aarhusiansk sundhedsplatform, som i samarbejde med autoriserede behandlere og lægeeksaminerede massører har gjort det nemt for stressede danskere at få professionel massage ind i eget hjem, når det passer.

**Cellugy**

[Cellugy](http://www.cellugy.com/) er et alternativ til de plastikindpakninger, som vores fødevarer ofte er pakket ind i. Cellugy har udviklet et fleksibelt bionedbrydeligt materiale, som beskytter både maden og miljøet. Emballagen, CelluMat, kommer i ark, som kan sammenlignes med konventionel plastik, men som kan komposteres hjemme. I 2017 vandt de the Social Media Award ved Venture Cup og var i finalen som bedste GreenTech startup. De er støttet af Innovationsfonden, og vandt i 2018 People’s Choice Award ved Pitch for Peers-konkurrencen.

**Tracezilla**

[Tracezilla](http://tracezilla.com/), som er vokset op i Agro Food Park i Aarhus, er et ERP-system og software til sporing af fødevarer. Ved hjælp af en cloud-baseret digital løsning, gør Tracezilla fødevarehandel effektiv og gennemsigtig og sikrer sporbarhed af fødevarer gennem alle led og gør papirbårne processer overflødige.

**IshSpirits**

Danske [Ish](https://www.ishspirits.com/) laver alkoholfri spiritus til dem, som gerne vil nyde en god drink, men ikke ønsker alkoholen effekter. Ish er derfor alternativet til atleter, tidligere alkoholikere, gravide og andre, som ikke vil drikke, men gerne nyde det sociale samvær, der tit sker over cocktails. Stifter Morten Sørensen har udviklet to typer IshSpirits, Rumish og Ginish, som vandt Best New Natural Drink Product ved Natural & Organic Awards Scandinavia i 2018.

**Rliabl**

[Rliabl](https://rliabl.ai/) er et industirelt AI startup, som har positioneret sig inden for vindenergi. De har udviklet en deep learning-løsning, som kan monitorere og forudsige tilstanden af vindmøller, såkaldt ”predictive maintenance”, hvor sensorer og algoritmer kan registrere, hvis en maskine ændrer temperatur eller ryster. Det afslører i tide, om der skal service på og nedbringer antallet af falske alarmer.

**NovoGrid**

Irske [NovoGrid](https://www.novogrid.com/) har udviklet GridViz, en decentraliseret software platform, hvor forsyningsselskaber og organisationer inden for elektricitet i real-tid automatisk kan optimere deres aktiver og følge udviklingen i energinettet. På den måde kan store virksomheder få bedre overblik over de komplekse net, blive mere effektive og forbedre deres planlægning.

**UpTeko**

[Upteko](http://www.upteko.com/) fra Danmark har udviklet et autonomt dronesystem til den maritime sektor. Dronerne bliver monteret direkte på skibene sammen med en ladestation, som gør det muligt automatisk at oplade dronerne mellem opgaver som fx at hjælpe skipperen med at få skibet i dok eller under søge- eller redningsoperationer. Upteko er støttet af Søfartsstyrlesen.

**Airplant**

[Airplant](http://airplant.io/) vil skabe bedre indeklima for alle. Startuppet har udviklet en bæredygtig løsning, som øger luftrensningskapaciteten for en enkelt plante op til 10 gange ved at kombinere natur med teknologi. Det patentanmeldte system optimerer de naturlige processer i planten og nedbryder giftige kemikalier fra luften til mindre elementer, som nærer planten. Airplant er sponsoreret af Realdania, Innovationsfonden og Otto Bruuns Fond.

**Airship One**

[Airship One](https://www.airship.one/) er et projektbaseret startup med speciale i produktudvikling, strategisk design og markedsføring. Den store vision er at løse globale problemer gennem eksponentielle teknologier. Kerneprojektet er en personlig digital butler, skræddersyet til brugerens behov med en mission om at frigøre folk fra deres daglige arbejde og skabe mere tid og frihed til at fokusere på menneskelige værdier.

**EatGrim**

[EatGrim](https://www.eatgrim.dk/) er en markedsplads for grimme fødevarer. Altså de fødevarer, som bliver sorteret fra af butikkerne, fordi de ikke har den perfekte størrelse eller udseende. Grim kæmper mod fødevarespild ved at promovere lækre retter med grimme grøntsager og sælge måltidskasser, som mange kender det fra eksempelvis Årstiderne, udelukkende med fravalgt, men helt frisk og økologisk, frugt og grønt.

**BlueLobster**

[BlueLobster](http://bluelobsterapp.com/da/startside/) er en platform, som vil gøre det nemmere at købe frisk, lokal fisk. BlueLobster forbinder fiskere og fiskehandlere med lokale fiskeforbrugere ved at vise forbrugerne hvor og hvilke fisk, der er tilgængelige. Platformen gør det også muligt at se, præcis hvor og hvornår fangsten er gjort.

*Pressekontakt: Simone Okkels, PR Manager, Accelerace, +45 2683 8914,* [*sok@accelerace.io*](mailto:sok@accelerace.io)

**Om Accelerace**

Accelerace er en af verdens top 10 seed-acceleratorer og kåret som årets bedste acceleratorprogram i Norden i 2017 og 2018 af Nordic Startup Awards. Siden 2008 har Accelerace spottet, trænet og investeret i mere end 600 af de mest lovende danske og internationale iværksættere og vækstvirksomheder. Som del af det nationale Scale-Up Denmark initiativ skalerer Accelerace startups inden for teknologi, fødevarer, cleantech, life science, soundtech, fintech og velfærdsinnovationer gennem hjælp fra erfarne serieiværksættere, mentorer, camps og netværk. Acceleratoren har til dags dato investeret mere end 260 millioner DKK i lovende startups og har indgået partnerskaber med bl.a. Novo Nordisk Fonden, Arla, COOP, Nordea, Nykredit, Danske Bank, Bang & Olufsen, Arbejdernes Landsbank, Ørsted og Elia. Accelerace administrerer også det nordiske NOME (Nordic Mentor Network for Entrepreneurship) mentornetværk for life science-virksomheder og er partner i den baltiske accelerator Overkill Ventures. I 2018 og 2019 har Accelerace modtaget investeringer fra Vækstfonden, FærchFonden, Symbion og InQvation. Læs mere på [www.accelerace.io](http://www.accelerace.io/)